Сергей Бирюков
Из цикъла „Филозовски тетра’’дри“

Превод от руски: Румен Шомов, —

chitanka.info

крантите както казваше сартър

на филозофията суперстартъррр

преглъщайки с кафе амфитамина

и тръскайки пепел

в митологическата си камина

седнал срещу пол пот

под портрета на мао

та крантите са нещо малко

заключи пол бършейки пот

тъй да се каже в целият свят

не е гот

хайдегер го поглежда

и чува

майн год (нох, хенде хох)

какво става

изглежда

никой няма да победи

буш

или кон-бендит[1]

умря дерида

на него имаше красив симулакър

отделете този стих чрез курсив

и само един строг хабермас

не сваля поглед от нас

франкфуртската школа

ни брани от риска

там нейде далече

ницше се киска

[1] Даниел Кон-Бендит — бивш анархист и активен участник в студентските вълнения във Франция през 1968 г. В момента — евродепутат (бел.прев.). ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.